Fiori sopra l'inferno - I casi di Teresa Battaglia

Fiori sopra l'inferno - I casi di Teresa Battaglia (par furlan Rosis sore l’infier- I cjâs di Teresa Battaglia) e je une serie televisive taliane trasmetude in prime serade su Rai 1 dal 13 al 27 di Fevrâr dal 2023. E je stade creade di Ilaria Tuti, direte di Carlo Carlei (che al à ancje firmât la senezadure adun cun Donatella Diamanti, Valerio D'Annunzio e Mario Cristiani), prodote di Rai Fiction e Publispei in colaborazion cun Friuli Venezia Giulia Film Commission e e à sicu atôrs protagoniscj Elena Sofia Ricci, Giuseppe Spata e Gianluca Gobbi. E je ispirade al libri dal 2018 di Ilaria Tuti Fiori sopra l'inferno, publicât di Longanesi. 

 Trame 
La profiler Teresa Battaglia di Travenì (paîs imagjinari de alte furlane) e ven incjariade di cjatâ un sassin misteriôs che al torzee pes monts de zone di Tarvis, ma dulinvie par lis sôs indagjins e scomence a vê i prins sintoms de malatie di Alzheimer.

 Personaçs e atôrs 

 Personaçs principâls 
 Teresa Battaglia, interpretade di Elena Sofia Ricci.  Profiler di Udin atente e frede osservadore. E patìs di diabete e e à vût un fi dal sô ex omp che le pacave. 
 Massimo Marini, interpretât di Giuseppe Spata.  Ispetôr sicilian ae sô prime incarghe a Udin.
 Giacomo Parisi, interpretât di Gianluca Gobbi.  Ispetôr cjâf
 Hans Knauss, interpretât di Massimo Rigo.  Sindic di Travenì e ex polizai. 
 Mathias, interpretât di Lorenzo McGovern Zaini.  Cjâf de bande dai fruts. 
 Diego, interpretât di Vittorio Garofalo.   Un dai fruts, il pari al è une des vitimis.
 Oliver, interpretât di Ruben Santiago Vecchi.  Un dai fruts, vîf cul pari e al ven bulizât dal bidel de scuele.
 Lucia, interpretade di Tosca Forestieri.  Uniche frute de bande, e vîf cui gjenitôrs e lasse simpri di gnot une scudiele di lat al sassin che crôt un fantasme. E à une cuete par Mathias.

Altris personaçs
 Mario Ermito: Andreas 
 Urs Remond: Dotôr Ian
 Luigi Petrucci: Giulio Nistri
 Christian Burruano: Gaetano Brughi
 Leda Kreider: Melania Kravina
 Maria Sole Mansutti: Vittoria
 Riccardo Cicogna: Lucas Ebran
 Enea Barozzi: David Knauss
 Lorenzo Acquaviva: Cuistôr Ambrosini
 Lorena Cacciatore: Marta Valenti
 Arianna Mattioli: Mestre
 Emma Benini: Sara
 Ettore Belmondo: Antonio Parri
 Luca Filippi: Christian Lusar
 Cristina Moglia: Carmen Mura
 Laura Mazzi: Sûr Anna
 Paola Sambo: Mari di Lucas

 Produzion 
Lis ripresis de serie a son stadis fatis de fin dal mês di Març a chel di Jugn dal 2022 in Friûl, in particolâr  a Nevee (comun di Scluse) e Tarvis (ciertis ripresis dongje il Lât di Rabil), Malborghet (ciertis ripresis a Valbrune), Cocau e Cjamparòs (comun di Tarvis), Pontêbe, e Udin. Ciertis ripresis dai didentris a son stadis ziradis a Frascati dongje Rome.